नई दिल्ली, जनता दल यू के अध्यक्ष , शरद यादव ने कहा है कि देश की बहुत सारी मीडिया कंपनियों ने दोनों ही बड़ी पार्टीयों से थैली पकड ली है. कहते हैं कि इसी कारण से बीजेपी की मर्ज़ी के हिसाब से ख़बरों को छापा जाता है और उसका प्रसारण किया जाता है. उन्होंने नरेंद्र मोदी के लिये बनारस के बेनियाबाग में सभा करने की अनुमति न मिलने पर चुनाव आयोग के खिलाफ़ बीजेपी नेताओं के धरने की निन्दा की और कहा कि वे भी बनारस गये थे और उनको भी सभा करने की अनुमति नहीं मिली थी लेकिन चुनाव आयोग जैसी एक निष्पक्ष संस्था के खिलाफ़ धरने पर बैठने की कोई ज़रुरत नहीं थी. उन्होंने मीडिया कंपनियों , खासकर टेलिविजन चैनलो की आलोचना की और कहा कि बीजेपी की मर्ज़ी की ख़बरें छापने का कोई औचित्य नहीं है.